
įsakymu  Nr. 13B-702
CENTRALIZUOTOS BUHALTERIJOS

BUHALTERIO APSKAITININKO
PAREIGYBĖS APRAŠYMAS

I. PAREIGYBĖ
1. Centralizuotos buhalterijos buhalteris apskaitininkas yra kvalifikuotas darbuotojas.
2. Pareigybės lygis – C.

3. Centralizuotos buhalterijos buhalterio apskaitininko pareigybė reikalinga  tvarkyti savivaldybės administracijos materialinių vertybių, piniginių lėšų apskaitą.
4. Šias pareigas einantis darbuotojas tiesiogiai pavaldus skyriaus vedėjui.
           II.  SPECIALŪS REIKALAVIMAI ŠIAS PAREIGAS EINANČIAM DARBUOTOJUI
            5. Savo darbe vadovautis Lietuvos Respublikos Konstitucija, Lietuvos Respublikos įstatymais, poįstatyminiais aktais, Lietuvos Respublikos Vyriausybės nutarimais, rajono savivaldybės tarybos sprendimais, mero potvarkiais, administracijos direktoriaus įsakymais.
             6. Turėti  ne žemesnį kaip vidurinį išsilavinimą.
             7. Išmanyti  buhalterinę apskaitą reglamentuojančius teisės aktus.

             8. Mokėti dirbti  šiomis kompiuterinėmis programomis: MS WORD, MS Exsel, MS Outlook, Internet Explorer.
             9. Išmanyti dokumentų rengimo ir įforminimo taisykles.
             10. Savarankiškai planuoti ir organizuoti savo darbinę veiklą.
                    III. ŠIAS PAREIGAS EINANČIO DARBUOTOJO FUNKCIJOS
          11. Tvarkyti  savivaldybės administracijai priklausančio  ilgalaikio materialaus  ir nematerialaus turto apskaitą.
          12.  Užpajamuoti naujai įsigytą turtą pagal turto klases, ir įsigijimo savikainą.

          13. Atlikus ilgalaikio turto  renovaciją  ruošti turto perdavimo aktus ir perduoti ilgalaikio turto padidėjimą  pagal turto buvimo vietas.

          14. Užpajamuoti  įsigytą  nematerialųjį turtą ,tvarkyti jo apskaitą.

          15. Užpajamuoti patikėjimo teise  savivaldybei perduotą  Valstybės turtą ir ruošti dokumentus jo perdavimui pagal panaudą ar patikėjimo teise   biudžetinėms įstaigoms.
          16.Tvarkyti savivaldybės administracijos užbalansinėje sąskaitoje esančio trumpalaikio turto apskaitą.

          17.  Skaičiuoti   materialaus ir nematerialaus turto nusidėvėjimą.

          18.  Dalyvauti komisijose skaičiuojant ilgalaikio turto nuvertėjimą.

          19.  Ruošti metinę statistinę ataskaitą.

          20.  Dalyvauti inventorizacinėse komisijose.
          21 . Dalyvauti sudaromų komisijų darbe savo kompetencijos klausimas.
          22. Vykdyti kitus nenuolatinio pobūdžio skyriaus vedėjos pavedimus.

IV.ATSAKOMYBĖ

23. Šias pareigas vykdantis darbuotojas už savo funkcijų nevykdymą ar netinkamą vykdymą atsako teisės aktų nustatyta tvarka.

